**Bükkszentkereszt Község Önkormányzat Képviselő-testületének**

**12/2017 (IX.7) önkormányzati rendelete**

**a temető használatának szabályairól**

Bükkszentkereszt Község Önkormányzatának Képviselő-testülete a Magyarország Alaptörvényének 32. cikk (1) bekezdés (a) pontjában meghatározott jogalkotói hatáskörében, a temetőkről és a temetkezésről szóló 1999. évi XLIII. törvény 6. § (4) bekezdésében, 16.§-a, 40.§ (3) bekezdésében és 42.§-ában kapott felhatalmazása alapján az alábbiak szerint rendelkezik:

1. **fejezet**

**Általános rendelkezés**

**1.§**

(1) Bükkszentkereszt Község Önkormányzata – a vele kötött megállapodás alapján – a Római Katolikus Egyház  tulajdonában lévő Bükkszentkereszt, Kossuth utca 831 helyrajzi számú  temető (a továbbiakban: köztemető) fenntartásával tesz eleget köztemető fenntartási kötelezettségének. A temetőben lévő ravatalozó és urnafal Bükkszentkereszt Község Önkormányzatának tulajdona.

(2) Az (1) bekezdés szerinti köztemető üzemeltetője az önkormányzat.

**2.§**

E rendelet alkalmazásában

1.Temető a temetőkről és temetkezésekről szóló 1999 évi XLIII törvény (továbbiakban TeTv.) 3. § a) pontja szerinti temető.

2. Köztemető a TeTv. 3. § b) pontjában meghatározott köztemető.

3. Temetési hely a TeTv. 3. § d) pontja szerinti temetési hely.

4. Kegyeleti közszolgáltatás a TeTv. 3. § h) pontjában meghatározott kegyeleti közszolgáltatás.

**II.fejezet**

**A temető fenntartása, üzemeltetése és a temető rendeltetésszerű használatához szükséges helyi tárgyi és infrastrukturális feltételek**

**3. §**

**1. A temető fenntartása, üzemeltetése és az üzemeltető nyilvántartási kötelezettsége**

Az Önkormányzat gondoskodik a helyi viszonyoknak és előírásoknak megfelelő, a kezelésében lévő temetők fenntartásáról.

**4. §**

(1) A temető fenntartása, üzemeltetése során a TeTv. vonatkozó rendelkezéseit kell alkalmazni.

**5. §**

A temető üzemeltetője a temetőben a temetési helyekről a TeTv. 18. § (1) bekezdése szerinti nyilvántartásokat köteles vezetni.

**6. §**

**2. A temető rendeltetésszerű használatához szükséges helyi  
tárgyi és infrastrukturális feltételek**

(1) A temetőben keletkezett hulladék rendszeres gyűjtéséről, elhelyezéséről és kezeléséről a temető üzemeltetője köteles gondoskodni.

(2) A temetőben keletkezett hulladék gyűjtésére hulladéktárolókat kell biztosítani.

(3) A temetőben a vízételi lehetőség térítésmentes.

(4) A ravatalozó felszerelése: 2 hűtő, drapériák, szőnyegek, gyertyatartók, szenteltvíztartó, szertartáshoz használatos mécsesek, kandelláberek.

**7. §**

A tároló edények, konténerek ürítéséről és elszállításáról szükség szerint kell gondoskodni.

**III. Fejezet**

**A temető, ravatalozó használatának és igénybevételének szabályai**

**3. A temető használati és igénybevételi rendje**

**8. §**

(1) A temetőt a nyitva tartási időben lehet igénybe venni. A temető használatával és igénybevételével kapcsolatos, az üzemeltető közreműködését igénylő ügyeket a Bükkszentkereszti Közös Önkormányzati Hivatal ügyfélfogadási idejében lehet elintézni.

(2) Az (1) bekezdés szerinti nyitva tartási és ügyfélfogadási időt a 1. számú melléklet tartalmazza.

(3) A temető igénybevétele során a TeTv. végrehajtásáról szóló 145/1999. (X. 1.) Kormányrendelet (a továbbiakban: TeR.) vonatkozó szabályait kell alkalmazni.

**9. §**

A temetőben történő munkavégzésre a TeR. 23. §-ában meghatározott szabályokat kell alkalmazni.

**10. §**

A temetőt felnőtt személy felügyelete nélkül 12 évnél fiatalabb személy nem látogathatja.

**11. §**

 (1) A temetőt az ott tartózkodók kötelesek úgy használni, hogy a temető kegyeleti funkciója ne sérüljön, az elhunyt személyek emlékének méltó megőrzését, ápolását ne zavarják.

(2) Az (1) bekezdésben meghatározottak érvényesülése érdekében tilos

a) a temetőbe vakvezető, rendőrségi kutya kivételével állatot bevinni és beengedni,

b) a temetőben kegyeletet sértő módon hangoskodni, zenét hallgatni,

c) a temető területén olyan magatartást tanúsítani, tevékenységet végezni, amely sérti a kegyeletet, és megbotránkozást kelt a temetőhasználók körében,

d) a szemetelés, a növényi és a sírokról, sírboltról származó hulladék sírok közötti tárolása.

(3) A temetőben tilos továbbá

a) járművel közlekedni – kivéve a halottaskocsit és a mozgáskorlátozott személyt szállító járművet, valamint az üzemeltető engedélyével síremlék-készítés céljából szállítást végző járművet –,

b) a sírokat, a sírokra ültetett növényeket megrongálni, a temetőben nyíló és ott elhelyezett virágokat a temetőből kivinni,

c) a sírok díszítését megrongálni, csonkítani, bepiszkítani, a díszítő tárgyakat illetéktelen személynek elvinni vagy eltávolítani,

d) minden olyan magatartás, amely a temető zöldfelületét, útjait, parkosítási tevékenységét érinti.

**12. §**

A temetőhasználók kötelesek

a) a ravatalozót, a sírokat, a síremléket, a temető kerítését és egyéb létesítményeit, építményeit rendeltetésüknek megfelelően használni, azok épségére ügyelni,

b) a temető tárgyaira vigyázni,

c) a temetőben keletkezett hulladékokat, a gyomot, az elszáradt virágokat és koszorút, a gyertyát és mécsest a temetőben elhelyezett hulladékgyűjtőbe elhelyezni.

**13. §**

(1) Csak az üzemeltető előzetes engedélyével lehet padokat, ülőhelyeket elhelyezni.

**14. §**

(1) A temetőhasználó a temetőben köteles a tűzveszély keletkezését eredményező magatartástól tartózkodni, valamint a tűzgyújtásra alkalmas eszközöket, gyertyát, mécsest úgy elhelyezni, hogy tűz ne keletkezzen.

(2) A temetőben tilos bármilyen célból tüzet rakni.

**15. §**

A temető fenntartója jogosult és köteles az engedélyköteles, de engedéllyel nem rendelkező vagy nem az engedély szerint elhelyezett, a temető rendjét zavaró tárgyakat, növényeket

eltávolítani.

**IV. fejezet**

**A temetési szolgáltatás és a temetőben végzett egyéb vállalkozói tevékenységek ellátásának temetői rendje.**

**16 §**

A temetési szolgáltatás tevékenységek ellátásának temetői rendjére vonatkozóan a TeTV. 25.§ (1)-(2) bekezdését kell alkalmazni.

**17 §**

A temetőben munkáját végző vállalkozó működése során az alábbi szabályokat köteles betartani:

**(1)** Tevékenysége ne sértse a hozzátartozók és a látogatók kegyeleti érzéseit, ne akadályozza az elhunyt elbúcsúztatását.

**(2)** Gondoskodjon arról, hogy munkavégzése során a szomszédos temetési hely ne sérüljön meg, eredeti állapota ne változzon.

**(3)** A munka végzése alatt a temetési helyek látogatását ne akadályozza

**4. A ravatalozó használatának és igénybevételének szabályai**

**18. §**

(1) A temető ravatalozójának használata nem kötelező, ha a temetőbe szállított halott - a kötelező azonosítást követően - haladéktalanul eltemetésre kerül.

(2) A temetőbe beszállított, - kötelező azonosítást követően - haladéktalanul eltemetésre nem kerülő holttesteket a temetésig a ravatalozó épületben kell tartani.

(3) A ravatalozó használata térítésmentes.

**Temetési helyek.**

**19.§**

1. A temetőben ‑, a jelen rendelettel kialakított sírhelytáblák és temetési helyek igénybevételével lehet temetkezni.
2. A temetőben a következő temetési helyek biztosítottak:

* koporsós sírhelyek,
* urnás sírhelyek,
* urnafülkék.

**20.** **§**

(1) A temetési helyek méretük és az eltemethető személyek száma szerint a következők:

1. egyes sírhely: területe 130x220 cm,  
    mélysége 160 cm.  
   Egy koporsó helyezhető el benne.
2. egyes mélyített sírhely: területe 130x220 cm,  
    mélysége 200 cm  
    (biztosítani kell, hogy a rátemetendő koporsó alja 160 cm mélyre kerüljön!)  
   Két koporsó helyezhető el benne.
3. dupla sírhely: területe 220x220 cm,  
    mélysége 160 cm.  
   Két koporsó helyezhető el benne.
4. dupla mélyített sírhely: területe 220x220 cm,  
    mélysége: 200 cm.  
   Négy koporsó helyezhető el benne.
5. urnasírhely: területe 100x60 cm,  
   legfeljebb négy urna elhelyezése engedélyezett.
6. urnafülke területe 30 x 30 cm

legfeljebb egy urna elhelyezése engedélyezett.

1. urnafülke területe 30 x 60 cm

legfeljebb két urna elhelyezése engedélyezett.

(2)A temetési helyek közötti távolság minimálisan 50 cm.  
A sorok közötti távolság minimálisan: 80 cm.

(3)A hagyományos sírhelybe további 2 urna rátemethető.

**21 §**

* + 1. Temetési hely térítési díj ellenében váltható meg. A temetési hely megváltását követően a temetési hellyel rendelkezés örökös.
    2. A térítési díjakat a jelen rendelet 2. sz. melléklete tartalmazza.
    3. A temetési helyekkel való ésszerű gazdálkodás érdekében még élő személy részére temetési hely nem foglalható le – kivétel a dupla, illetőleg a mélyített sírhelynél van.

**22 §**

1. A temetési hely kijelölését az eltemettetőnek a fenntartótól kell kérni. A temetési szándékot a megváltott temetkezési helyek igénybevételekor is mindenkor be kell jelenteni a fenntartónak. Ugyancsak be kell jelenteni bármely okból bekövetkező sírnyitási, temetési hely felbontási szándékot.   
   Ilyen esetben a bejelentéskor be kell mutatni a temetési hely megváltását igazoló befizetési csekket, vagy egyéb iratot, mellyel bizonyítani, vagy legalább valószínűsíteni lehet a rendelkezési jogosultságot.
2. Az újonnan megkezdett sorokban csak a sorban következő sírhelyet lehet igényelni.
3. A koporsós rátemetéshez sírnyitási engedély szükséges. Az engedélyt a fenntartónak/ be kell mutatni.

**A temetési hely feletti rendelkezési jog időtartama**

**23§**

A 20 § (1) bekezdésében felsorolt temetési helyek feletti rendelkezési jog időtartama:

örökös.

**V. fejezet**

**Záró rendelkezések**

**24. §**

(1)E rendelet a kihirdetését követő napon lép hatályba.

(2)Hatályát veszti Bükkszentkereszt Község Önkormányzat Képviselő-testületének a köztemetőkről szóló 9/2000 (XI.23) rendelete.

Jámbor Flórián sk. dr. Hegyközi Béla sk.

polgármester címzetes főjegyző

1. **melléklet**

**A temető nyitva tartási ideje, valamint az üzemeltetését végzők**

**ügyfélfogadási ideje és helye**

|  |  |  |  |
| --- | --- | --- | --- |
|  |  |  |  |
|  | **Napok** | **Temető**  **nyitvatartási ideje** | **Bükkszentkereszti Közös Önkormányzati Hivatal ügyfélfogadási ideje** |
| 1 | Hétfő | 6-21,00 óráig | 7.30-16.00 óráig |
| 2 | Kedd | 6-21,00 óráig | 7.30-16.00 óráig |
| 3 | Szerda | 6-21,00 óráig | 7.30-16.00 óráig |
| 4 | Csütörtök | 6-21,00 óráig | 7.30-18.00 óráig |
| 5 | Péntek | 6-21,00 óráig | 7.30-13.30 óráig |
| 6 | Szombat | 6-21,00 óráig | nincs |
| 7 | Vasárnap | 6-21,00 óráig | nincs |

1. ***melléklet***

**A temetési helyek megváltási díjai**

* 1. Egyes sírhely: 6 350,- Ft
  2. *Egyes mélyített sírhely:* 6 350,- Ft
  3. Dupla sírhely: 11 430,- Ft
  4. *Dupla mélyített sírhely*: 11 430,- Ft
  5. Urnasírhely: 6 350,- Ft

6. Urnafülke egy személyes: 25 000,- Ft

7. Urnafülke két személyes: 50 000,- Ft